יהונתן כיס-לב

**יהונתן כיס-לב** (נולד ב-12 בספטמבר 1985) הוא צייר ושחקן ישראלי. ציוריו, בסגנון אמנות נאיבית וכן בסוגת אמנות רחוב, הוצגו בתערוכות בארצות הברית, בקנדה ובאירופה. בתחום המשחק הופיע בהצגות תיאטרון ובתוכניות טלוויזיה וכן כמדבב וכקריין ספרי-שמע.

ציור הקיר "מועדון 27" בפלורנטין שבתל אביב הוא אחת היצירות המפורסמות שלו.

כיס-לב למד אספרנטו בצעירותו, כיהן בעבר כחבר הנהלה של האגודה לאספרנטו בישראל וכנשיא הליגה הצעירה בישראל.
## ציור

כיס-לב גילה עניין באמנות חזותית מגיל צעיר. הוא למד בתיכון תלמה ילין לאמנויות ובארגון הקולג'ים הבינלאומיים Pearson UWC בקנדה. בשנת 2007 הציג את תערוכת היחיד הראשונה שלו בתל אביב, בשם "התחלות: נווה צדק ויפו". בשנים שלאחר מכן החל לפתח טכניקות אשר, על פי האמן, סייעו לו לצייר כמו ילד, בצורה חופשית. סגנונו מזוהה כנאיבי.

במקביל, משנות העשרים המוקדמות שלו החל בריסוס סיסמאות גרפיטי פוליטי למען עובדים זרים בדרום תל אביב, למען הקהילה הגאה בישראל, ולמען תהליך השלום עם הפלסטינים. עבודותיו הפוליטיות, אשר בתחילה היו טקסטואליות, החלו אט אט ללבוש סימנים חזותיים, כגון בעבודה "שרוליק וחנדלה", המתארת את דמותו של שרוליק הישראלי וחנדלה הפלסטיני מחבקים זה את זה, יצירה אשר לא כללה טקסט כלל.

במאמצים להשתמש באמנות כגשר בסכסוך הישראלי פלסטיני, הצטרף כיס-לב בשנת 2011 כמקים שותף לפורום אמנים ישראלים-פלסטינים בחסות פורום המשפחות השכולות למען שלום. במסגרת הפורום האמנים הפלסטינים למדו מהמשתתפים הישראלים על השואה וביקרו לראשונה במוזיאון יד ושם. בשנת 2014, נוכח אירועי האינתיפאדה השקטה, כיס-לב חבר לפעילת השלום הפלסטינית רימאן ברקאת והשניים כינסו מספר כנסים לדו-קיום תחת הכותרת "הללויה - דיאלוג ישראלי פלסטיני." נוהג לתרום מעבודותיו למען מטרות חברתיות כגון עמותת אח בוגר אחות בוגרת ישראל ועמותת גיבורים קטנים.

### תערוכות יחיד
* 2007 – **התחלות: נווה צדק ויפו**, גלריה TRADE TOWER
* 2009 – **יהונתן כיס-לב**, אוצרת: שירן שפיר בוכוולד, גלריה שורשים
* 2010 – **דיוקנאות של ארץ נצחית**, אוצרת: ג'ודית ביינר, גלריה GRIFFIN, פלורידה
* 2010 – **נהריה אהובתי**, אוצרת: לי רמון, גלריה הקצה
* 2011 – **של זהב**, אוצרת: שירן שפיר בוכוולד, גלריה Art & Soul
* 2012 – **מופשט מציאותי**, אוצרת: ג'ודית ביינר, גלריה GRIFFIN, פלורידה
* 2014 – **מקום לחלום**, אוצר: דן טשיל (עם אביבה סונסינו ויצחק בוברמן), גלריה ג'ינא

### תערוכות קבוצתיות
* 2009 – **התערוכה הסודית**, אוצרים: אסתי דרורי ודורון פולק, בית מאני
* 2012 – **בזעיר אנפין**, אוצרת: חנה קומן, גלריה צדיק
* 2012 – **אמנות נאיבית ישראלית**, אוצרת: דבורה גוטמן, גלריה GUTMAN, ברלין
* 2012 – **נאיביים בינלאומיים**, אוצר: ז'אק דיבואה, גלריה Szyb WILSON, קטוביץ
* 2013 – **התערוכה השווה**, אוצרת: לי רמון, גלריה הקצה
* 2015 – **שלום לך ארץ נהדרת**, אוצר: דן טשיל, גלריה ג'ינא
* 2019 – **אמנות בחניונים**, אוצרים: איריס אלחנני ודורון פולק, חניון גב-ים הרצליה

## משחק
כיס-לב הופיע לראשונה בטלוויזיה בגיל תשע בתחרות "קול השנה" בהנחיית גיא מרוז בשנת 1995 בערוץ הראשון. לאחר מכן הופיע בתוכניות כגון "קצפת" לצד מיכל ינאי (1996), "טושטוש" לצד יעל בר זוהר (1997) ובתוכניות נוספות. ב-1998 נבחר להנחות את תוכנית הילדים "בלבלב" לצד אפרת רייטן (1998–2000). שיחק באופרת הסבון "אהבה מעבר לפינה" לצד אגם רודברג בשנת 2003 בתפקיד ארז. כמו כן עסק בדיבוב ובקריינות עבור מיזם ספרי האודיו סוניקבוקס.
### טלוויזיה
* 1995 – **טושטוש** לצד יעל בר זוהר, ערוץ 2
* 1998–1999 – **[[ערב טוב עם גיא פינס]]** הוט 3
* 1998–2000 – **בלבלב** לצד אפרת רייטן, ערוץ הילדים
* 2003–2004 – **[[אהבה מעבר לפינה]]** (בתפקיד "ארז"), ערוץ 2
* 2008–2016 – מספר הופעות אורח לצד גלית גיאת בתוכנית "יוצאים שבוע"; הופעות אורח בחינוכית ילדים ערוץ 1.

### תיאטרון
* 1998–1999 – **[[לב טוב (מחזה)|לב טוב]]**, בתפקיד דניאל, הבימה
* 1999 – **[[מלחמת טרויה לא תפרוץ]]**, בתפקיד טרוילוס, תיאטרון הספרייה
* 1999–2001 – **[[מראה מעל הגשר]]**, הבימה
* 2001 – **מבזק חדשות**, בתפקיד תום, תיאטרון בית ליסין.

### קולנוע ודיבוב
* 2000 – **אי. טי** הסרט (בתפקיד "גרג")
* 2000–2001 – **נאנוק**, סדרת טלוויזיה, הערוץ הראשון
* 2001 – **שנה טובה**, סרט קצר בבימוי מיכל חגי, זוכה פרס הסרט קצר הטוב ביותר לאותה שנה בפסטיבל הסרטים הבינלאומי חיפה
* 2008–2017 – **קריינות** עבור מיזם ספרי האודיו סוניקבוקס. בין היתר קריין את הספרים "משאלה אחת ימינה" מאת אשכול נבו, 20,000 מיל מתחת למים ומסביב לעולם בשמונים יום מאת ז'ול ורן, "הרוזן ממונטה כריסטו" מאת אלכסנדר דיומא, "ישמעאל שלי" מאת דניאל קווין ו"פרא אציל" מאת דודו בוסי.

## גלריה

קובץ:Graffiti Tel Aviv, Ha-Rav Yitskhak Yedidya Frenkel St- front.jpg|"שרוליק וחנדלה עם הפנים לעתיד", עבודה פוליטית, רחוב פרנקל, ת"א
קובץ:Graffiti Tel Aviv, HaMehoga Street - front.jpg|Poison Spray, רחוב המחוגה, תל אביב
קובץ:Graffiti Tel Aviv, Elifelet Street - front.jpg|מעלה מעלה (בעקבות בנקסי), רחוב אליפלט, תל אביב
קובץ:Graffiti Tel Aviv, Simtat Shlush St - close up..jpg|"Spray Me!" - בעקבות אליס בארץ הפלאות, סמטת שלוש, נווה צדק, תל אביב


## מקורות
* 
* 
* 
* "יהונתן כיס-לב: אמן ישראלי", קטלוג, שירן שפיר בוכוולד, שורשים גלריה לאמנות, תל אביב, 2009
* "בית", קטלוג, רותם ריטוב, APART ART, גלריה לאמנות, תל אביב, 2009
* 

## קישורים חיצוניים

* 
* 
* 
* ספרי אודיו בקריינותו של כיס-לב

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקנים ילדים ישראלים
קטגוריה:אמנים ישראלים
קטגוריה:ציירים ישראלים
קטגוריה:מדבבים ישראלים
קטגוריה:אספרנטיסטים ישראלים
קטגוריה:פעילים חברתיים ישראלים
קטגוריה:פציפיסטים ישראלים
קטגוריה:בוגרי האוניברסיטה הפתוחה
קטגוריה:בוגרי תלמה ילין
קטגוריה:משמר איילון: אישים
קטגוריה:אמני רחוב
קטגוריה:ישראלים שנולדו ב-1985